ทลายไร่กัญชาขนาดใหญ่ ลอบปลูกข้างอุทยานแห่งชาติปางสีดา ยึด 1200 ต้น
เจ้าหน้าที่สนธิกำลังบุกทลายไร่กัญชาขนาดใหญ่ จับผู้ต้องหา 1 คน พร้อมของกลาง 1200 ต้น หลังได้รับแจ้งจากสายลับว่ามีการลักลอบปลูกบริเวณที่ดินไม่มีโฉนด ติดกับเขตอุทยานแห่งชาติปางสีดา อ.วัฒนานคร จ.สระแก้วผู้สื่อข่าวรายงานว่า เมื่อเวลา 06.00 น. วันที่ 22 พ.ค.2563 ที่บริเวณที่ดินไม่มีโฉนดติดกับเขตอุทยานแห่งชาติปางสีดา หมู่ 6 (บ้านระเบาะหูกวาง) ต.ช่องกุ่ม อ.วัฒนานคร จ.สระแก้ว นำโดย พ.ต.อ.พรชัย กิตติชญาน์ธร ผกก.สภ.หนองหมากฝ้าย พร้อมด้วย พ.ต.อ.จตุรภัทร สิงหัษฐิต ผกก.กก.สส.ภ.จว.สระแก้ว ได้สั่งการให้ตำรวจสนธิกำลังกับ นายนวพันธ์ เที่ยงเจริญ ปลัดอำเภอวัฒนานคร อส.อำเภอวัฒนานคร ได้ร่วมกันทำการจับกุมตัว นายสุปชัย บุญพร้อม อายุ 46 ปี บ้านเลขที่ 79 ต.หมากแข้ง อ.เมืองอุดรธานี จ.อุดรธานี ประกอบด้วยของกลาง 1. ยาเสพติดให้โทษประเภท 5 (กัญชา) ปลูกอยู่ในแปลง จำนวน 1 แปลง เนื้อที่ประมาณ 8 ไร่ นับรวมกันประมาณ 1200 ต้น น้ำหนักรวม 525 กิโลกรัม (ชั่งสด) โดยกล่าวหา ผลิตยาเสพติดให้โทษประเภท 5 (กัญชา) โดยไม่ได้รับอนุญาตพ.ต.อ.จตุรภัทร สิงหัษฐิต ผกก.กก.สส.ภ.จว.สระแก้ว กล่าวว่า เจ้าหน้าที่ตำรวจชุดจับกุมได้รับแจ้งจากสายลับว่า ในพื้นที่ดังกล่าวมีการลักลอบปลูกกัญชา เจ้าหน้าที่ชุดจับกุมจึงทำการตรวจสอบ พบ นายสุปชัย บุญพร้อม เป็นผู้ครอบครองที่ดินดังกล่าว และเป็นคนนำเจ้าหน้าที่ชุดจับกุมตรวจค้นดูพื้นที่ กระทั่งพบของกลาง ต้นกัญชา จำนวน 1 แปลง นับรวมกันแล้วได้ประมาณ 1200 ต้น น้ำหนักรวม 525 กิโลกรัมจากการสอบถาม นายสุปชัย บุญพร้อม ให้การยอมรับว่าต้นกัญชาจำนวนดังกล่าว เป็นของตนจริง เจ้าหน้าที่จึงนำตัวส่งพนักงานสอบสวน สภ.หนองหมากฝ้าย ดำเนินคดีตามกฎหมายต่อไป.
เจ้าหน้าที่สนธิกำลังบุกทลายไร่กัญชาขนาดใหญ่ จับผู้ต้องหา 1 คน พร้อมของกลาง 1200 ต้น หลังได้รับแจ้งจากสายลับว่า มีการลักลอบปลูกบริเวณที่ดินไม่มีโฉนด ติดกับเขตอุทยานแห่งชาติปางสีดา อ.วัฒนานคร
กัญชา,จับกัญชา,ลักลอบปลูกกัญชา,ไร่กัญชา,อุทยานแห่งชาติปางสีดา,ไร่กัญชาขนาดใหญ่,สระแก้ว,ข่าวทั่วไป